萧丁泰（），字吉甫，号大茹，湖广承天府汉阳县人，明朝政治人物。
生平.祖萧逵，以明经知泰安州。国子监祭酒萧良有长子，少从父读书京师，为顾宪成所赏重。万历二十八年（1600年）庚子科湖广乡试举人，二十九年（1601年）联捷辛丑科进士，初授行人司行人，三十七年奉使册封淮府金华王戴塨长子翊铕为金华王，夫人江氏为金华王妃。擢兵部主事，四十年七月典陜西壬子科乡试。歴兵部郎中、浙江参政、陕西关南道按察使、山西右布政使、陜西左布政使，时魏忠贤柄政，罗织清流，丁泰廉正无援，乃谢官归。崇祯初起用，歴